*Конкурс эрудытаў – знаўцаў народных традыцый*

# МЭТА: стварыць умовы для культуралагічнага развіцця вучняў

# ЗАДАЧЫ: сістэматызаваць веды вучняў пра традыцыі, абрады беларускага народа,

# выхоўваць любоў да роднай зямлі, да народа, даць магчымасць адчуць сябе

#  беларусамі, людзьмі, адказнымі за лёс сваёй Бацькаўшчыны.

 Удзельнічаюць дзве каманды.

 Наш турнір прысвечаны традыцыям і звычаям беларускага народа. У

 турніры прымаюць удзел дзве каманды. І зараз мы павінны даць назвы нашым

камандам. Зробім гэта так. Я задам вам пытанні . За правільны адказ вы атрымаеце

назву.

1. Як называецца старажытнае веснавое свята ў гонар Сонца, абуджэння прыроды і надыходу «вялікіх дзён» палявых работ? З увядзеннем хрысціянства сталі адзначаць як свята Уваскрэсення Хрыстова. (Вялікдзень) За гэты адказ вы атрымліваеце назву «Вяснянка»

2. Як называецца свята ў гонар нашых продкаў? У гэты дзень усе ўспаміны—пра сваіх продкаў. Успамінаючы іх, мы запрашаем продкаў за стол, у дзень гэтага свята заўсёды стаіць лішні посуд на стале? (Дзяды) За гэты адказ назва вашай каманды—«Верасяты».

І тур. *Абрадавае кола беларускага народнага календара.*

У гэтым туры мы ўзгадаем святочныя дні народнага каляндара.

1. Калі адзначаецца свята Каляд? (25 снежня ў каталікоў, 7 студзеня—у праваслаўных)
2. У час якога свята моладзь гадала?(Каляды, “стары” Новы год).
3. Якая вада лічылася ў народзе святой — гаючай ад розных хвароб чалавека і жывёлы і захоўвалася на працягу года ў кожнай хаце за абразамі? ( Тая, што бралася на Вадохрышчы, 19 студзеня).
4. У які дзень у старажытныя часы славяне-язычнікі ўшаноўвалі Бога Перуна (Грамаўніка)? (15 лютага, свята Стрэчанне, ці Грамніцы).
5. З нагоды якога свята людзі цалуюцца адзін з адным тры разы ? (Вялікдня)
6. Гэтаму святу ў народзе надаюць асаблівую павагу і набожнасць. У праваслаўных яно адзначаецца 7 красавіка. ( Благавешчанне)
7. На сёмым тыдні пасля Вялікдня ў народзе святкуюць Сёмуху. Як яшчэ называюць гэта свята ? Чаму ? ( Тройца, Святую Тройцу, трыадзінства ўтвараюць Бог-бацька, Бог-сын і Святы Дух.)
8. Той, хто змог у поўнач адшукаць і сарваць яе, станавіўся самым багатым чалавекам і валодаў незвычайнымі здольнасцямі. Пра якую кветку ідзе гаворка, калі яе шукаюць?(Папараць-кветка, Купалле, ноч з 6-га на 7-ае ліпеня.)

9. Яшчэ і сёння, калі ў дзень свята здараецца навальніца і каго-небудзь заб’е маланка, на

вёсцы тлумачаць, што гэта разгневаны … пакараў бедалагу за вялікія грахі перад Богам. Хто разгневаны і ў якое свята ? ( Ілля.)

10.Пасля гэтага свята забаранялася купацца ў рэках і азёрах , быццам бы чэрці маглі зацягнуць чалавека на дно, каб забраць душу. Якое свята маецца на ўвазе? (Ілля).

11..Якое праваслаўнае свята адзначаецца двойчы ў год. Гэты святы з’яўляецца заступнікам земляробаў. ( 22 мая—веснавы Мікола, 19 снежня—зімовы Мікола).

ІІ тур.*Сямейная традыцыйная абрадавасць беларусаў.*

1. Якая сямейная традыцыя дазваляе хадзіць у госці па ўласным жаданні, без запрашэння ? (Адведкі)
2. У час гэтага сямейнага абраду “вазілі” бабу і кумоў на баране. Каб не сядзець на колкай баране, яны адкупляліся частаваннем гасцей, і тады ім на барану клалі падушкі. Пра які абрад ідзе гаворка ? ( Хрэсьбіны)

3. Як называецца сямейны абрад, які праводзіцца з выпадку рытуалізаванага заключэння шлюбу паміж хлопцам і дзяўчынай і пачатку імі сямейнага жыцця ? (Вяселле)

4. У народзе здаўна існаваў абрад, які адбываўся за тыдзень да вяселля ў хаце маладой вечарам. Мэтай гэтага абраду была прылюдная абвестка пра сватанне і згоду нявесты і яе бацькоў на шлюб. (Заручыны)

5. У час якога сямейнага абраду нельга выходзіць першым з-за стала маладому чалавеку? Першым з хаты павінен выйсці старэйшы. ( У час памінак)

ІІІ тур. *Народныя прыкметы( прадоўжыць народныя выказванні)*

1. Надышлі Калядкі…(бліны ды аладкі).
2. На Грамніцы нап’ецца пятух…(вадзіцы). Калі на Грамніцы нап’ецца пятух вадзіцы, то на Юр’я наесцца вол травіцы.
3. Вясенні дзень …(год корміць).
4. Да Юр’я павінна быць сена…(і ў дурня).
5. Чакай Пятра…( з’ясі сыру).
6. Прыйшоў Пятрок…(адпаў лісток).
7. Прыйшоў Ілля…(нарабіў гнілля).
8. Прыйшла Пакроўка …( не дала малака кароўка)
9. Ад году да трох – качай дзіця, як яечка, а ад трох да сямі-- …(пасі, як авечку)
10. Замуж выйсці—трэба знаць:…( позна легчы, рана ўстаць).

ІVтур. *Пра святы ў мастацкай літаратуры.*

Назавіце твор. Хто яго аўтар ?

1. На Купалле там птушка садзіцца, пяе,

У Піліпаўку воўк нема вые,

Сонца днём распускае там косы свае,

Ночкай зоры глядзяць залатыя.

 (“Курган” Янка Купала)

1. У дзве нядзелькі па Пакровах

Прывезлі Яську ў лапцях новых;

За ім два боты без абцасаў—

Насіў іх Яська з даўніх часаў.

 (“Новая зямля” Якуб Колас)

1. Помню ў піліпаўку гэта было.

Ой, спаганяў снег ахвоту!

Долы, дарогі як ёсць занясло,

Гурбы, як горы, ля плоту.

 (“У Піліпаўку” Янка Купала)

1. – Ну, сынок, служы здаровы,

Даглядай скацінку,

Будзеш дома на пакровы…

Не нудзіся ж, сынку…( “Першы заработак” Якуб Колас)

V тур. *Прадметы сялянскага быту.*

Сярод прадметаў пранік, качалка, дзяжа, сукала, верацяно, чаўнок і інш.

Камандам паказваюцца прадметы, вучні павінны назваць іх і растлумачыць, дзе і для чаго выкарыстоўваўся гэты прадмет.

VІ тур *Песня – душа народа.*

Паглядзіце, якія прыгожыя ручнікі ёсць у нашай зале. Яны зроблены рукамі беларускіх жанчын. На нашай зямлі лён быў калісьці адной з самых шанаваных раслін, бо і апранаў , і карміў. Падчас святаў беларускія жанчыны звярталіся да магічных дзеянняў, каб вырас добры лён. На Масленіцу ездзілі як мага далей на санях, каб лён быў доўгі. А на Купалле дзяўчаты і маладзіцы кідалі ў вогнішча бярозавыя галінкі ды прыгаворвалі:”Каб мой лён быў такі ж вялікі, як гэтая бярэзінка”. А ўжо працы беларускія жанчыны не шкадавалі. Пад час гэтых прац выконваліся песні. Назавіце, калі ласка, песні пра лён і ручнікі.

 ( “У суботу Янка ехаў ля ракі,” “ Ох, і сеяла Ульяніца лянок” і інш.)

Падводзяцца вынікі, аб’яўляецца пераможца.

 Ад шчырага сэрца

 Вам долі жадаем.

 Ніхто з вас ніколі

 Хай гора не знае.

 І звычаі народа

 Дабром успамінае.